Sinhalese

සිංහල

2021 VCE ලිඛිත විභාගය සම්පූර්ණ කරන සිසුන් සඳහා වන මාර්ගෝපදේශය

[2021 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx)හි ඇතුළත්වන VCE ලිඛීත විභාගය හා සම්බන්ධ උපදෙස්වලට සමගාමීව මෙහි ඇතුළත් වන තොරතුරු කියවා බැලිය යුතුය. [VCE බාහිර ඇගයීම් සඳහා අනුමත වූ ද්‍රව්‍ය හා උපකරණ](https://www.vcaa.vic.edu.au/assessment/vce-assessment/materials/Pages/index.aspx), [VCAA නීති](https://vcaa.vic.edu.au/assessment/vce-assessment/Pages/ExaminationRules.aspx), [2021 VCE විභාග කාලසටහන](https://vcaa.vic.edu.au/administration/Key-dates/Pages/VCE-exam-timetable.aspx) හා [විශේෂ ප්‍රතිපාදන](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx) ගැන විශේෂ අවධානයක් යොමු කරන්න.

මෙම තොරතුරු සිසුන් සඳහා වුවත්, ඇගයීම් කටයුතු කෝවිඩ් ආරක්ෂිත (*COVIDSafe*) පරිසරයක් තුළ කටයුතු සිදු කෙරෙන බව පවුල්වලට/රැකවරණ සපයන්නන්ට තහවුරු කිරීම ද මෙමගින් සිදු වේ.

VCE විභාගයේ අවසන් ප්‍රතිඵලය තීරණය කිරීමෙහි ලා VCE ලිඛිත විභාග වැදගත් වැඩ කොටසක් ඉටු කළත් COVID-19 නිසා ඔබට කිසියම් හෝ VCE ලිඛිත විභාගයක් සම්පූර්ණ කළ නොහැකි වූයේ නම්, ඔබට ව්‍යූත්පන්න විභාග ලකුණක් (Derived Examination Score (DES)) සඳහා අයදුම් කිරීමට හැකියාව ඇත.

ඔබේ පාසල් පාදක ඇගයීම් සාමාන්‍යයන් හා සෙසු බාහිර ඇගයීම්, ඔබගේ සාමාන්‍ය සාධන පරීක්ෂණ (General Achievement Test (GAT) ප්‍රතිඵල සහ ඔබේ පාසල විසින් සපයන ලද අතිරේක දත්ත පරාසයක් උපයෝගී කර ගනිමින් DES ගණනය කරනු ලැබේ.

ඔබට සාධාරණය හා විශ්වසනීය ප්‍රතිඵලයක් ලැබෙන බව තහවුරු කර ගැනීමට VCAA විසින් කටයුතු සලසා තිබේ.

ඔබේ පාසල විසින් ඔබට පහත දැක්වෙන දේ ලබා දී ඇති බව ඔබ විසින් තහවුරු කර ගත යුතුය:

* ඔබේ එක් එක් විභාගය සඳහා දිනය, වේලාව හා ස්ථානය මෙන් ම අදාළ අවස්ථාවල දී එක් එක් විභාගය සඳහා DES අයදුම්පත යොමු කළ හැකි අවසන් දිනය දැක්වෙන පෞද්ගලිකව සකස් වූ **ශිෂ්‍ය විභාග/ඇගයීම් කාලසටහනේ පිටපතක්**
* VCAA විසින් **විශේෂිත විභාග විධිවිධාන** අනුමත කර ඇති අවස්ථාවල දී ඔබේ විශේෂ විභාග විධිවිධාන උපදෙස් පත්‍රිකාවේ පිටපතක්

**VCE ලිඛිත විභාග COVIDSafe සේ පැවැත්වීමට ගෙන ඇති පියවර මොනවාද?**

ඔබේ අධ්‍යාපන සේවා සපයන්නා විසින් දන්වා ඇති පරිදි ඔබේ පාසලේ දී හෝ වෙනත් ස්ථානයක දී VCE ලිඛිත පරීක්ෂණ පැවැවත්වේ. සෑම වික්ටෝරියානු පාසලකට මෙන් ම අනෙකුත් ජ්‍යෙෂ්ඨ ද්වියිතීක අධ්‍යාපන සේවා සපයන්නෙකුට ම COVIDSafe සැලසුමක් තිබිය යුතුය.

සිසුන්ගේ, අධීක්ෂකවරුන්ගේ හා පාසල් කාර්යමණ්ඩලයේ යහපැවැත්ම සඳහා විභාග පැවැත්වෙන පරිසරය COVIDSafe වන සේ සෞඛ්‍ය දෙපාර්තමේන්තුව (Department of Health) විසින් අනුමත කරන ලද ආරක්ෂක ක්‍රියාමාර්ග පරාසයක් ක්‍රියාත්මක කෙරෙනු ඇත.මෙම ආරක්ෂක ක්‍රියාමාර්ගවලට පහත දැක්වෙන දේ ඇතුළත් වේ:

* පැමිණීමේ දී ලියාපදිංචි කිරීමේ ක්‍රියාවලියක්;
* ශාරීරික දුරස්ථභාවය පවත්වා ගැනීමට හැකි වන අන්දමින් ස්ථානය සකස් කිරීම, වර්ග මීටර් 4කට එක සිසුවකු වන සේ ඝණත්ව අවශ්‍යතා පවත්වාගෙන යෑම; සහ
* එක් එක් විභාගයෙන් පසු මේස හා පුටු මෙන්ම නිතර ස්පර්ෂ කෙරෙන මතුපිට, නිරන්තරයෙන් දවස පුරා විෂබීජහරණය කිරීම.

**COVIDSafe වීම සඳහා මා කළ යුත්තේ මොනවාද?**

**ඔබ විසින් පහත දැක්වෙන දේ කළ යුතුය**:

* ව්‍යතිරේකයක්, දුබලතාවක් හෝ වෛද්‍යමය තත්වයක් නැත්නම්, වික්ටෝරියානු පාසල්වල වත්මන් මාර්ගෝපදේශවලය අනුව නාසය හා මුඛය වැසෙන සේ මුහුණු ආවරණයක් පළඳින්න. පැමිණීමේ දී, විභාගය අවස්ථාවේ දී හා පිටවී යෑමේ දී යන සෑම අවස්ථාවක දීම ඔබ සිය මුහුණු ආවරණය පැළඳ සිටිය යුතුය.
* ස්ථානයට ඇතුළු වීමේ දී හා පිටවීමේ දී මෙන් ම නිරන්තරයෙන් දෑත් පිරිසිදු කර ගැනීම සිදු කරන්න; සහ
* ශාරීරික දුරස්ථභාවය පවත්වා ගන්න, සෑම විටම අනෙක් අයගෙන් මීටර් 1.5 වත් දුරස් වී සිටින්න.

**මට COVID-19 වැළඳීමේ අවදානමක් ඇති කරන දුබලතාවක්, රෝගී තත්වයක් හෝ වෙනත් තත්වයක් වේ නම් කුමක් කළ යුතුද?**

ඔබට COVID-19 වැළඳී අධික ලෙස අසනීප වීමේ අවදානමක් ඇති කරන දුබලතාවක්, රෝගී තත්වයක් හෝ වෙනත් තත්වයක් වේ නම් විශේෂ විභාග විධිවිධාන ගැන ඔබ විසින් පාසල සමග සාකච්ඡා කළ යුතුය. පාසල් පරිශ්‍රයේ සුදුසු සෞඛ්‍ය හා ආරක්ෂිත ක්‍රියාමාර්ග යටතේ හුදෙකලා වී ඔබේ ලිඛිත විභාගයට පෙනී සිටීමට මෙමගින් අවකාශ ලැබිය හැකිය.

**විභාගය පවත්වන සතියේ හෝ විභාගය දිනයේ අසනීප වුවහොත් මා කුමක් කළ යුතුද?**

ඔබට අසනීප ගතියක් දැනේ නම් හා කෙතරම් සුළු වුවත් ඔබට පහත දැක්වෙන රෝග ලක්ෂණ ඇත්නම්, ඔබ විභාගයට **සහභාගී නොවිය යුතුය**. රෝග ලක්ෂණවලට ඇතුළත් වේ:

* සුවඳ හා රසය පිළිබඳ සංවේදනය නැති වීම හෝ වෙනස්කම්;
* උණ, ඇඟ සීතල වීම හෝ දහඩිය දැමීම;
* කැස්ස, උගුරේ වේදනාව හෝ නාසයෙන් දියර ගැලීම;
* හුස්ම ගැනීමේ අපහසුව; සහ
* සමහර අවස්ථාවල දී හිසරදය, මස්පිඩු වේදනාව, ඔක්කාරය, වමනය හා පාචනය ද රෝග ලක්ෂණ සේ සැලකිය හැකිය.

ඔබට මෙම රෝග ලක්ෂණ ඇත්නම්, වැඩිදුර උපදෙස් සඳහා ඔබගේ පාසල අමතන්න. හැකි ඉක්මනින් COVID-19 සඳහා පරීක්ෂණයක් සිදු කරගෙන ප්‍රතිඵල ලැබෙන තෙක් නිවසේ රැඳී සිටින්න. පරීක්ෂණ ස්ථානයට හෝ එක්රැස් කරන්නාට ඔබ VCE සිසුවෙකු බව දන්වා සිටින්න. VCE සිසුන්ට හැකි තරම් ඉක්මනින් ප්‍රතිඵල ලබා දීම සඳහා ප්‍රමුඛත්වය දෙනු ලැබේ.

**රෝග ලක්ෂණ පෙන්නුම් කරන** COVID-19 පරීක්ෂණ ප්‍රතිඵල ලැබෙන තෙක් ඔබ නිවසේ රැඳී සිටිය යුතුය.

පැමිණෙන අවස්ථාවේ ඔබට COVID-19 රෝග ලක්ෂණ ඇති වුවහොත් හෝ විභාගය අවස්ථාවේ දී ඔබ අසනීප වුවහොත්, වෙනම ප්‍රදේශයක වෙන් වී සිටින සේ ඔබෙන් ඉල්ලා සිටිනු ඇති අතර ඔබේ මාපියන්ට හෝ රැකවරණ සපයන්නන්ට පැමිණ ඔබ කැඳවා ගෙන යා හැකිය.

**විභාගය දිනයේ දී ඔබ COVID-19 රෝග ලක්ෂණ සහිතව අසනීපයෙන් පසු වේ නම්, ඔබ විභාගයට නොපැමිණිය යුතුය.**

ඔබ විසින් පරීක්ෂාවක් සිදු කරගෙන ප්‍රතිඵල ලැබෙන තෙක් නිවසේ රැඳී සිටිය යුතුය. ඔබට විභාගයට සහභාගී වීමට නොහැකි නම් DES අයදුම් කිරීමට ඔබ සුදුසුකම් ලබනු ඇත.

VCE ලිඛිත විභාගයක් සඳහා සහභාගී වීම මගින් තමාට COVID-19 නැති බවත්, හා COVID-19 සමාන රෝග ලක්ෂණ නැති බවත් ඔබ තහවුරු කරයි.

**මම විභාගයට සහභාගී නොවිය යුත්තේ අනෙකුත් කුමන තත්වයන් යටතේද?**

විභාග දිනයේ අසනීප තත්තවයක් ඇති වීමට අමතරව, ඔබ COVID-19 ආසාදිතයෙකු බවට පරීක්ෂණයකින් තහවුරු වී ඇත්නම් හෝ ඔබ රෝග **ලක්ෂණ සහිත** COVID-19 පරීක්ෂණයක ප්‍රතිඵල අපේක්ෂාවෙන් සිටියි නම් ඔබ ලිඛිත **විභාගයට සහභාගී නොවිය යුතුය**.මෙම අවස්ථාවල දී ඔබ DES අයදුම් කිරීම සඳහා සුදුසුකම් ලබනු ඇත.

**මා මූලික සමීප ආශ්‍රිතයෙකු (Primary Close Contact (PCC)) සේ හඳුනාගෙන ඇත්නම් කුමක් කළ යුතුද?**

මූලික සමීප ආශ්‍රියන් (Primary Close Contact) සේ හඳුනාගෙන ඇති සිසුන්ට සිය පාසලේ වෙන් කරන ලද කාමරයක දී ලිඛිත විභාගයට මුහුණ දිය හැකි බව සෞඛ්‍ය දෙපාර්තමේන්තුව (Department of Health) විසින් තහවුරු කර තිබේ.

ඔබ මූලික සමීප ආශ්‍රිතයෙකු (Primary Close Contact) සේ හඳුනාගෙන ඇත්නම්, ඔබ විසින් සෞඛ්‍ය දෙපාර්තමේන්තුවේ (Department of Health) නියෝග පිළිපැදිය යුතු අතර ඔබ විසින් අනුගමනය කළ යුතු ක්‍රියාමාර්ග ගැන ඔබට අවබෝධයක් ඇති බව තහවුරු කර ගැනීමට පාසල විසින් ඔබ අමතනු ඇත.

* සම්පූර්ණයෙන් ම එන්නත්කරණය සිදු කර ඇත්නම් හෝ එසේ නොවේ නම්, නිරෝධායන හා පරීක්ෂා සිදු කිරීමේ අවශ්‍යතා; සහ
* ඔබට ලිඛිත විභාග ඇති සෑම දිනක ම සංචරණ මෙන් ම සෞඛ්‍ය හා ආරක්ෂණ අවශ්‍යතා

**COVID-19 නිසා DES සඳහා අයදුම් කිරීමට මට අවශ්‍ය වන සාක්ෂි මොනවාද?**

COVID-19 නිසා ඔබට විභාගය සම්පූර්ණ කිරීමට නොහැකි වුවහොත් හෝ ඔබේ කාර්යසාධනයට සැලකිය යුතු ලෙස බලපෑම් සිදු වී ඇත්නම් ඔබ DES සඳහා අයදුම් කිරීමට සුදුසුකම් ලබනු ඇත.

සාක්ෂි අවශ්‍යතාවලට මේවා ඇතුළත් වේ:

* සනාථ කෙරෙන ලියුමක්/පාසලෙන් සිදුවීම් වාර්තාවක්; හා
* COVID-19 පරීක්ෂණය සිදු කළ බවට සාක්ෂි - ස්වාධීන සෞඛ්‍ය වෘත්තිකයෙකු විසින් පරීක්ෂණයක් සිදු කර ගැනීම නිර්දේශ කරමින් නිකුත් කළ වෛද්‍ය සහතිකයක් වැනි.

**COVID-19** නිසා පාසල් වැසීම

COVID-19 නිසා ඔබේ පාසල වසා ඇත්නම් හා ඒ නිසා විභාග එකක් හෝ වැඩි ගණනක් පැවැත්විය නොහැකි නම්, ඔබට අවාසියක් සිදු නොවන බව තහවුරු කර ගැනීමට ඔබේ පාසල VCAA සමග කටයුතු කරනු ඇත. මෙය සිදු වුවහොත් ඔබ විසින් DES සඳහා අයදුම් කිරීම අවශ්‍ය නොවේ.

**මා වෙනුවෙන් පවතින මානසික සෞඛ්‍ය හා යහපැවතුම් උපකාර මොනවාද?**

VCE බාහිර ඇගයීම් කාල සීමාව ඇතුළත ඔබට ඔබේ පවුලේ අයට සාමාන්‍ය ආතතියක් හෝ කලබලකාරී ගතියක් දැනීම සිදුවිය හැකිය. අප අතරින් කෙනෙක් මේ හැඟීම් නිසා තවත් උනන්දුවෙන් වැඩ කිරීමට යොමු විය හැකි නමුත්, තවත් කෙනෙකුට පවුලේ අයගෙන්, හිතමිතුරන්ගෙන්, විශ්වසනීය ගුරුවරයෙකුගෙන් හෝ වෛද්‍ය හෝ මානසික සෞඛ්‍ය වෘත්තිකයෙකුගෙන් අතිරේක උපකාර ලබා ගැනීමට අවශ්‍ය විය හැකිය.

මීට පෙර ඔබ වෛද්‍ය හෝ මානසික සෞඛ්‍ය වෘත්තිකයෙකු සමග කටයුතු කර ඇත්නම්, ඔවුන් හමු වී ඔබට, පවුලේ අයට, හිතමිතුරන්ට හෝ පාසලට ඇති විය හැකි ගැටලු සක්‍රීයව කලමනාකරණය කිරීම උදෙසා උපාය මාර්ග ගැන මතකය අලුත් කර ගැනීමට මෙය උචිත කාල සීමාවක් වේ.

ඔබ සඳහා වන උපකාර ගණනාවක් පවතින අතර ඒවා මෙසේ වේ:

* [මානසික සෞඛ්‍ය මෙවලම් කට්ටලය (education.vic.gov.au)](https://www.education.vic.gov.au/school/teachers/health/mentalhealth/Pages/mentalhealthtoolkit.aspx)

<https://www.education.vic.gov.au/Documents/school/teachers/health/mentalhealth/quick-guide-to-student-mental-health-and-wellbeing-resources.pdf>

**මගේ ඇගයීමට කලින් මා ආරක්ෂිතව සිටින්නේ කෙසේද?**

වයස අවුරුදු 12 හා ඊට වැඩි සියලු ඔස්ට්‍රේලියානුවෝ දැනට [COVID-19 එන්නතක් ලැබීමට සුදුසුකම් ලබති](https://www.coronavirus.vic.gov.au/vaccine). තමා සිය පවුල හා අපගේ පාසල් ප්‍රජාව ආරක්ෂිතව තබා ගනිමින් වැඩිදුර වසංගත ඇති වීම COVID-19 හා ව්‍යාප්තිය වැළැක්වීමට ඇති හොඳම ක්‍රමය වන්නේ එන්න්කරණයට ලක්වීමයි.

විභාගය සඳහා එන්නත අනිවාර්ය නොවන නමුත් ඔබේ වෛද්‍යවරයා විසින් එය ලබා නොගැනීමට නිර්දේශ කර ඇති අවස්ථාවල හැර අනෙක් සියලු අවස්ථාවල එය ලබා ගැනීමට දැඩි සේ දිරි ගැන්වේ. ඔබට එන්නත්කරණය ගැන ගැටලුවක් ඇත්නම් හා ඔබේ පෞද්ගලික සෞඛ්‍ය තත්වය ගැන ගැටලු ඇත්නම් කරුණාකර ඔබේ වෛද්‍යවරයා සමග කතා කරන්න.

සියලු සිසුන්ට විභාගයට පෙර සිය පළමු මාත්‍රාවට දිනයක් වෙන් කර ගැනීමට දිරි ගැන්වේ. විභාගය අතරතුර දී තෙහෙට්ටුව, හිසරදය, මස්පිඩු වේදනාව, උණ හා ඇඟ සීතල කිරීම හා/හෝ සන්ධිවල වේදනා වැනි සුලබ අතුරු ආබාධ ඇති වීම වැළැක්වීමට විභාගය පැවැත්වෙන දිනයේ හෝ ඊ‌ට පෙර දිනයේ එන්නත ලබා ගැනීම නිර්දේශ නොකෙරේ.

වැඩිදුර විස්තර සඳහා සෞඛ්‍ය දෙපාර්තමේන්තුවේ වෙබ් අඩවියට යන්න (Department of Health): [දරුවන් හා යෞවනයන් වෙනුවෙන් එන්නත ගැන විස්තර | කොරෝනා වයිරස් වික්ටෝරියා](https://www.coronavirus.vic.gov.au/vaccination-information-children-and-teenagers). මෙයට පරිවර්තිත තොරතුරු ද ඇතුළත් වේ: [COVID-19 එන්නත ගැන පරිවර්තිත තොරතුරු|කොරෝනා වයිරස් වික්ටෝරියා](https://www.coronavirus.vic.gov.au/translated-information-about-covid-19-vaccines).

ඔබේ ලිඛිත විභාගවලට පෙර සති හා දින වල දී, COVID-19වලට නිරාවරණය වීම වැළැක්වීමට හැකිතාක් COVID-Safe ලෙස සිටින සේ ඔබව දිරි ගැන්වේ. නිතර සෙනඟ ගැවසෙන පොදු ස්ථානවලට, කාර්යබහුල ස්ථානවලට යාමෙන් වැළකීම හා හැකි නම් පොදු ප්‍රවාහනය භාවිතයෙන් වැළකීම.

**මාපියන්/රැකවරණ සපයන්නන් වෙනුවෙන් ඇති සම්පත් මොනවාද?**

දුෂ්කර අවස්ථාවල දී සිය දරුවන්ට වඩාත් උචිත ලෙස උපකාර කරන්නේ කෙසේදැයි දැන සිටීම අපහසු විය හැකිය. මාපියන් හා රැකවරණ සපයන්නන් සඳහා වන සම්පත්වලට පහත දැක්වෙන ඒවා ඇතුළත් වේ:

* [සිය දරුවන්ගේ සෞඛ්‍ය හා යහපැවැත්මන උපකාරී වීමට මාපියන් සඳහා වන උපදෙස්.](https://www.education.vic.gov.au/parents/family-health/Pages/your-childs-wellbeing.aspx)
* [Raising Learners Podcast මාලාව](https://raisingchildren.net.au/guides/podcasts-and-webinars/podcasts).

**මට වැඩිදුර විස්තර සොයා ගත හැක්කේ කොතැනින්ද?**

වැඩිදුර විස්තර සඳහා ඔබට 1800 675 398 ඔස්සේ පැය 24 ම ක්‍රියාත්මක වන COVID-19 හොට්ලයින් අංකය ඇමතීම, වෛද්‍යවරයා සමග කතා කිරීම හෝ සෞඛ්‍ය දෙපාර්තමේන්තුවේ (Department of Health) වෙබ් අඩවියට යෑම සිදු කළ හැකිය:<https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.